Кайракан айтты : – Јалчыларды башкарзын деп , олорго ӧйинде курсак берип турзын деп , бий кӧстӧгӧн бӱдӱмјилӱ ле керсӱ айыл башкараачы кем болотон ? 43 Бийи келип , кулы анайда эдип јӱргенин кӧрӧр болзо , байагы кул кежиктӱ . 44 Чынын айдадым слерге : оны ончо јӧӧжӧзине баш эдер . 45 Је ол кул ичинде : « Бийим бачым келбес » – дейле , јалчыларды , јалчы кыстарды согуп , ичип-јип , аракыдап јатса , 46 ол кулдыҥ бийи сакыбаган кӱнде , сананбаган ӧйдӧ келер . Оны бойынаҥ кезе чабар , оныҥ салымы бӱдӱмји јок улустыҥ салымындый болор .